естество.
 Държавите членки представят всички равнища на обобщаване на данните от разпределенията съгласно таблиците в част Б от приложение I, а предаваните данни трябва да съдържат в съответните случаи всички първични и вторични означения за поверителност съгласно действащите разпоредби за поверителността на национално равнище.
 6. Ако не е предвидено друго, паричните данни се изразяват в националните парични единици (за държавите членки от еврозоната – в евро). Държавите членки, присъединяващи се към еврозоната, отчитат годишните си парични данни в евро през годината на присъединяването си. За отчитането на парични данни за периоди под една година присъединяващите се към еврозоната държави използват националната парична единица, която се използва за референтния период.
 7. Когато данните, които вече са предадени на Комисията (Евростат), се ревизират, държавите членки предават ревизираните данни най-късно до момента на разпространението им на национално равнище или – ако не се разпространяват на национално равнище – не по-късно от един месец след получаването им от национален статистически орган.
 Член 11
 Доклади за качеството и метаданните
 1. Държавите членки представят на Комисията (Евростат) годишни доклади за качеството и метаданните за статистическите бизнес регистри в съответствие със стандартите на Европейската статистическа система (ЕСС) за докладването за метаданните и качеството.
 2. Държавите членки представят на Комисията (Евростат) докладите за метаданните за предаваната бизнесстатистическа информация с честотата, определена в член 17, параграф 4 от Регламент (ЕС) 2019/2152, най-късно два месеца след последния срок за предаване на статистическата информация, обхваната от доклада.
 3. В случаи с надлежна обосновка държавите членки представят допълнителни доклади за качеството, съдържащи по-подробна информация за качеството, която е необходима за оценяване на качеството на бизнесстатистическата информация, предавана на Комисията (Евростат) по силата на Регламент (ЕС) 2019/2152, в срок, договорен между държавите членки и Комисията (Евростат).
 4. За темата „Използване на ИКТ и електронна търговия“ сроковете за докладите за качеството и метаданните се определят в отделен акт за изпълнение.
 5. За структурата и съдържанието на докладите за качеството и метаданните следва да се използват най-новите стандарти на ЕСС.
 6. Освен обичайните доклади за качеството и метаданните, в случаи с надлежна обосновка, при поискване от Комисията (Евростат) държавите членки ѝ представят допълнителна информация за метаданните и качеството, която е необходима за оценяването на качеството на бизнесстатистическата информация, в т.ч. по целесъобразност ревизии на представена по-рано информация.
 Член 12
 Отмяна
 1. От 1 януари 2021 г. се отменят регламенти (ЕО) No 912/2004, (ЕО) No 364/2008, (ЕО) No 192/2009, (ЕО) No 250/2009, (ЕО) No 251/2009, (ЕО) No 834/2009, (ЕС) No 275/2010, (ЕС) No 1097/2010 и Регламент за изпълнение (ЕС) No 995/2012 на Комисията.
 2. От 1 януари 2022 г. се отменят регламенти (ЕО) No 1982/2004, (ЕС) No 92/2010, (ЕС) No 113/2010 и (ЕС) No 1106/2012 на Комисията.
 3. От 1 януари 2024 г. се отменят регламенти (ЕО) No 586/2001, (ЕО) No 1503/2006, (ЕО) No 657/2007 и (ЕО) No 472/2008 на Комисията.
 4. Разпоредбите по параграфи 1 – 3 не засягат задълженията, установени с посочените регламенти по отношение на предаването на данни и метаданни, в т.ч. доклади за качеството, за референтни периоди, които са изцяло или частично